**המכללה לבטחון לאומי**

**''אבות האומה''**

קורס בהנחיית פרופ' יוסי בן ארצי / החוג ללימודי ישראל אוניברסיטת חיפה

וד''ר ענת חן/אחראית מרכז למידה לבכירים

אל: מרצי הקורס: **אבות האומה** במכללה לבטחון לאומי [תשפ''א]

שלום רב,

הנני מודה לכם מאד על הסכמתכם לתרום משפע ידיעותיכם ומומחיותכם לקורס המרוכז, שיעסוק בהיכרות עם האידיאות והמעשים של אחדים מ'אבות' המפעל הציוני. בהמשך המכתב תוכלו לראות את המסגרת בה משתלב הקורס ואת חלקם של כלל משתתפיו.

למרות הזמן הקצר המוקדש לנושא בכללו, ולכל אישיות בנפרד, חשוב לנו מאד שבעומס המערכת הכללית של משתתפי המב''ל ישולב נושא היסטורי-רעיוני שכזה, למען הרחבת האופקים והעמקת הידיעות של המשתתפים, העוסקים בלימודיהם במגוון עצום של נושאים פרקטיים, ניהוליים ובטחוניים עכשוויים בעיקר.

אבקשכם אפוא לתכנן את ההרצאה למשך **כשעה** - ולהותיר מרווח לדיון או שאלות, וכן אודה לכם על העברת מסמך קצר, מאמר לא ארוך או כל מקור אחר שהייתם רוצים שהמשתתפים יקראו לפני ההרצאה, המשקפים או מהווים צוהר להשקפת עולמה של האישיות בה תעסקו. ניתן להעביר את המסמך במייל או אפילו הפנייה למקור, ואנחנו נדאג לסריקה ולהעלאה לאתר הלימודים של הקורס. מאחר ומשתתפים בקורס גם 6 קצינים מחו''ל הרי שהחומר יתורגם, או שתשלחו מראש מסמך באנגלית אם יש כזה. ההרצאה עצמה מתורגמת סימולטנית והמצגות, אם יש, תתורגמנה גם כן.

**'אבות האומה'** הינו קורס המוקדש להיכרות עם התפיסות הבסיסיות של הוגים ומגשימים נבחרים בתולדות המפעל הציוני. הוא יוקדש לשישה אישים, ומפאת קוצר היריעה, בהיבט מסוים הקשור במנהיגותם ובחזונם**:** י.ל. פינסקר, אחד העם, ב.ז. הרצל, חיים ויצמן, הרב קוק, זאב ז'בוטינסקי ודוד בן גוריוןיוצגו למשתתפים בהקשר הנחת היסודות לאומה המתחדשת בארץ-ישראל.

במסגרת הקורס יתקיים גם **''יום בן גוריון'',** שיוקדש להיכרות מקרוב עם הרקע וההליכים שהביאוהו למספר החלטות מכוננות בתולדות האומה. יום זה ייערך בשטח ויתבסס על מחקר צוותי והצגת הממצאים לכלל המשתתפים ב'בית בן גוריון' בתל אביב ובזירות אירוע בתל-אביב הקשורות להחלטות מכריעות של בן גוריון.

**תכנית המפגשים והמרצים של חלק א': 'אבות האומה':**

יום ד', 11.11.20

0830-0840 - פתיחה – פרופ' יוסי בן ארצי

0840-1200 -  *מפינסקר עד הרצל :* פרופ' גור אלרואי

1300-1415 – *חיים ויצמן*: "הציונות הסינטטית", הצהרת בלפור והשקפתו המדינית-

ביטחונית: פרופ' מאיר חזן

יום ג', 17.11.20

0830-1000 - *ב.ז. הרצל: 'מדינת היהודים' וההסתדרות הציונית –* פרופ' אמיר גולדשטיין

1030-1200- *זאב ז'בוטינסקי: בין לאומיות לליברליזם* - פרופ' אמיר גולדשטיין

1300-1430 *- הרב קוק והציונות הדתית* - *הרב יובל שרלו*

יום ד' 18.11.20

***יום בן גוריון*** – עבודה צוותית ב 4 אתרים – פרופ' יוסי בן ארצי וד''ר ענת חן


**חומרי קריא**ה לכל הרצאה והמחשה יימסרו בנפרד – ויועלו על אתר הקורס

**רקע כללי**:

שלמה אבינרי, **הרעיון הציוני לגווניו**, הוצאת עם עובד, תל אביב 1980

בברכת שנה טובה, ובתודה על הנכונות להשתתף בתכנית,

יוסי בן ארצי



העתק:

מרצי הקורס

מירב צפרי -אודיז – מד''רית

ד''ר ענת חן- רמ''ד למידה לבכירים

סא''ל מתן אור – ראש ענף הדרכה במב''ל